Ludwig Josef Kappeller

Ludwig Josef Kappeller (* 20. júl 1804, Graz† 14. september 1883, Viedeň) bol významný rakúsky mechanik 19. storočia, nositeľ mnohých ocenení, člen viacerých vedeckých spoločností a popredný výrobca vedeckých a fyzikálnych prístrojov.

 Život a práca 
Ludwig Josef Kappeller sa narodil 20. júla 1804 v Grazi v Štajersku, ako syn richtára Josefa Antona Kapellera (17811806) narodeného v Imste a Márie Anny rodená Sigowski. Josef A. Kapeller bol známy ako maliar – portrétista a richtár v Einöde. Ludwig vyrastal bez otca, ktorého nepoznal, pretože jeho otec zomrel, keď Ludwig nemal ani dva roky.

Kappeller najskôr študoval medecínu na Viedenskej univerzite a potom sa úplne obrátil na prírodné vedy. Pod vedením Andreasa Baumgartnera, Augusta Kunzeka a Andreasa Ettingshausena nadobudol vedomosti a poznatky z prírodných vied. Pre pochopenie potrieb výskumu prírodných vied nadviazal Ludwig J. Kappeller dlhodobé a často priateľské vzťahy s významnými osobnosťami tej dobyAlexandrom Humboldtom, Jozefom Littrowom, Simonom Stampferom, Karolom Jelínkom, Ferdinandom Hesslerom, Ludwigom Kämtzom, Ignácom Knobleharom, Augustínom Reslhuberom a ďalšími. Na tomto základe v roku 1830 vo veku len 26 rokov, založil firmu špecializovanú na výrobu teplomerov, barometrov, diaľkometrov pre geodetov ale aj meracie prístroje pre poľnohospodárstvo. Táto nie príliš rozsiahla firma, dosiahla za 50 rokov pod vedením Ludwiga J. Kappellera, významné postavenie v oblasti výroby meracích prístrojov. Mnohé jeho výrobky boli patentované a ocenené na medzinárodnej úrovni. Ako odborník v Meteorológii si Kappeller vyslúžil veľmi uznávané meno nielen vo Viedni, v Rakúsku a v Nemecku, ale svojimi poznatkami víťazne konkuroval aj vo Francúzsku, v Anglicku, v Severnej Amerike, v Brazílii aj v Turecku. Kappeller bol zakladajúcim členom Rakúskej meteorologickej spoločnosti. Bol jediným dlhoročným členom správnej rady Rakúskej meteorologickej spoločnosti bez akademického vzdelania a jedným z posledných svedkov rozvoja meteorológie od jej vstupu do okruhu prírodných vied. Rakúska meteorologická sieť bola od svojho založenia v roku 1865 vybavovaná vysokokvalitnými prístrojmi práve z dielne Kappellera. Ludwig J. Kappeller sa ako svojmu koníčku venoval entomológii; jeho zbierka je jednou z najznámejších súkromných zbierok.

 Rodina 
Ludwig J. Kappeller sa dňa 27. júna 1835 v Schottenfelde oženil s Annou Sibilou Schwarz (* 1812; † 11. február 1891). Z manželstva sa im narodili dvaja synovia (Ludwig, Heinrich) a štyri dcéry (Marianna Fenzlau, Paulina Nicolin, Franziska Strohl von Strohlendor, Amalia Rüprecht). Ludwig Josef Kappeller zomrel 14. septembra 1883 vo veku 79 rokov. Pochovaný bol na hlavnom cintoríne vo Viedni, sektor 30C, hrob číslo 7/9. V jeho započatom výskume, vývoji ale aj v biznise úspešne pokračovali jeho dvaja synovia (krátko) Ludwig (* 14. september 1836; † 8. jún 1884) a Heinrich (* 8. máj 1839; † 16. apríl 1897), po smrti Heinricha vedenie firmy prevzali Heinrichovi synovia – Heinrich jun. (* 1. február 1866; † 6. máj 1929) a Maximilian Kappeller (* 25. júl 1872; † 15. apríl 1960).

Firma Heinrich Kappeller mala sídlo na ul. Kettenbrückengassen 9 v V. okrsku Viedne Margarethen a na prelome storočí bola dominantným výrobcom a dodávateľom nielen fyzikálnych, geodetických a meteorologických prístrojov ale aj Meteorologických stĺpov v Rakúsko-Uhorskej monarchii.

 Referencie 

 Externé odkazy 
 Myheritage

Kategória:Osobnosti z Grazu
Kategória:Osobnosti_z_Viedne
Kategória:Rakúske osobnosti
Kategória:Mechanici